b'\n_START_ARTICLE_\nGlavno mesto\n_START_PARAGRAPH_\nGl\xc3\xa1vno m\xc3\xa9sto, prest\xc3\xb3lnica ali pol\xc3\xadti\xc4\x8dno gl\xc3\xa1vno m\xc3\xa9sto dr\xc5\xbeave ali druge politi\xc4\x8dne enote je mesto, v katerem je sede\xc5\xbe vlade._NEWLINE_Dr\xc5\xbeava ima lahko v dolo\xc4\x8denem \xc4\x8dasu ve\xc4\x8d kot eno samo glavno mesto. Organi vlade so lahko razporejeni po ve\xc4\x8d mestih ali pa se oblastni organi med mesti redno selijo. Ne glede na to je status glavnega mesta obi\xc4\x8dajno posebej dolo\xc4\x8den z zakoni ali zapisan v ustavo. Glavno mesto Republike Slovenije je Ljubljana, kot dolo\xc4\x8da 10. \xc4\x8dlen Ustave Republike Slovenije._NEWLINE_V novinarstvu je glavno mesto dr\xc5\xbeave pogosto uporabljeno kot poosebitev vlade te dr\xc5\xbeave v mednarodnih odnosih.'